638 



I. C. L. Barkow. 



animale altero truncus hicce primus e latere dextro aortae prodiit et 

 in arteriam lumbarem dextram primam et sinistram Hndebatur, qua- 

 rum haec pone aortam ad latus sinistrum tendebat. 



Ex aorta abdominali sequente ordine oriuntur arteria coeliaca, 

 meseiiterica anterior, renalis dextra, renalis sinistra, arteriae muscula- 

 res abdominis laterales posteriores linearum sex, arteria sacralis media 

 linearum trium a fine aortae posteriore distantia. Tandem arteria me- 

 senterica posterior debilis, paulo ante aortae in arterias iliacas bifur- 

 cationem, oritur. Arteriae phrenicae inferiores in animale primo ex 

 arteriis renalibus sui lateris prodiere, in animale secundo arteria dextra 

 cera non impleta erat, sinistra inter mesentericam anteriorem et rena- 

 lem dextram ortum ducebat. j 



Diruptis in utroque animale arteria hepatica arteriaque lienali, 

 imperfectam arteriae coeliacae descriptionem tantum exhibere possum. 

 Arteria coronaria ventriculi sinistra, arteria hepatica et lienali uti vide- 

 tur fortior, primum ramum emittit ad cardiam tendentem, ramulos- 

 que ad utramque partis cardiacae ventriculi superliciem emittentem. 

 Truncus arteriae coronariae in ramos tres finditur, quorum minor in 

 curvatura minore partis pyloricae ad pylorum usque decurrit, maiores 

 ventriculum amplectuntur, ut altera superficiem anteriorem, altera 

 posteriorem adeat, et in strictura inter partem cardiacam et pyloricam 

 ventriculi fere usque ad curvaturam maiorem decurrat. Arteriae hae 

 superficiales ramulos ad partem cardiacam ventriculi emittunt, impri- 

 mis tamen parti pyloricae inserviunt. Arteria gastroepiploica dextra 

 in curvatura maiore partis pyloricae decurrit. Ramus fortis arteriae 

 lienalis partem cardiacam adit. Arteria mesenterica anterior in ani- 

 male primo dirupta, in animale secundo arteriam colicam unam, 

 ramos ieiunales quatuor emittit, deinde in ramos binos aeque fortes 

 dividitur, quorum alter in arteriam intestini coeci et arteriam ileoco- 

 licam finditur, alter ramos octo adhuc ad ieiunum et ileum emittit. 



